REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/34-19

27. februar 2019. godine

B e o g r a d

ZAPISNIK

64. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 27. FEBRUARA 2019. GODINE

Sednica je počela u 9,30 časova.

Sednici je predsedavala Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Srbislav Filipović, Milorad Mijatović, Momo Čolaković, Zoltan Pek, .Milan Lapčević i Vojislav Vujić.

Sednici su prisustvovali zamenici članova Odbora: Tanja Damnjanović Tomašević (zamenik Veroljuba Arsića), Duško Tarbuk (zamenik Olivere Pešić) i Zoran Despotović (zamenik Miljana Damjanovića).

Sednici nisu prisustvovali članovi Odbora: Sonja Vlahović, Dušan Bajatović, Milorad Mirčić, Saša Radulović i Goran Ćirić, kao ni njihovi zamenici.

Na predlog predsednika, većinom glasova **(10 glasova za, jedan narodni poslanik nije iskoristio pravo da glasa), Odbor je utvrdio** sledeći

D n e v n i r e d:

 1**.** Pokretanje postupka za izbor predsednika Komisije za hartije od vrednosti.

 Pre prelaska na rad po utvrđenoj tački dnevnog reda, većinom glasova **(10 glasova za, jedan narodni poslanik nije iskoristio pravo da glasa), Odbor je**  usvojio zapisnik sa 63. sednice Odbora, koja je održana 11. februara 2019. godine..

**PRVA TAČKA DNEVNOG REDA: Pokretanje postupka za izbor predsednika Komisije za hartije od vrednosti.**

 Predsednik Odbora dr Aleksandra Tomić podsetila je prisutne narodne poslanike da je Narodna skupština na sednici Jedanaestog vanrednog zasedanja održanog 14. februara 2019. godine, na osnovu predloga Odbora za finansije, donela Odluku o prestanku funkcije predsednika Komisije za hartije od vrednosti Predraga Dedeića, koji je podneo ostavku na tu funkciju. Imajući u vidu da Odbor za finansije, republički budžet i kontrolu trošenja javnih sredstava ima obavezu da, u skladu sa članom 245. stav 2. Zakona, podnese Narodnoj skupštini predlog za izbor predsednika Komisije, predlažila je da se uputi dopis svim poslaničkim grupama sa pozivom da dostave svoj predlogkandidata za predsednika Komisije do 15. marta 2019. godine. Naglasila je da će Odbor, kao ovlašćeni predlagač, u postupku utvrđivanja predloga kandidata za predsednika Komisije organizovati razgovor sa kandidatima, u skladu sa članom 203. stav 3. Poslovnika Narodne skupštine.

Odborje većinom glasova **(10 glasova za, jedan narodni poslanik nije iskoristio pravo da glasa)** usvojio predlog predsednika Odbora dr Aleksandre Tomić.

 Sednica Odbora je završena u 9,45 časova.

 Sednica je tonski snimana.

 SEKRETAR PREDSEDNIK

 dr Aleksandra Tomić